ایرانین میراث جهانی اثرلری ۲۶ تاریخی-فرهنگی و طبیعی اثر ایله دونیا بو سازمانیندا ثبت اولونموشدور. بو فهرست ۲۴ مورد فرهنگی میراث و ۲ مورد طبیعی میراث‌دان اولوشماقدادیر. میراث جهانی بیر بین‌المللی پیمان‌نامه‌نین آدی‌دیر کی ۱۹۷۲-جو ایلده یونسکونون عمومی کنوانسیونونون تصویبینه یتیشمیشدیر و موضوع‌سی، بشرین جهانی اهمیتی اولان تاریخی، طبیعی و فرهنگی اثرلرینی نژاد، مذهب و خاص ملیت‌دن آزاد و ایلشکی‌سیز شکیلده قوروماقدیر. بو کنوانسیون نظره، یونسکودا عضو اولان اولکه‌لر، اوز تاریخی، طبیعی یا فرهنگی اثرلرین یونسکو دا نامزد ثبت اله‌ماق قابلیتینه صاحبدیرلر. بو آثار ثبت اولدوق‌‌دان سورا اونلارین قورماقی نه تنها او اثرین اولدوغی اولکه‌نین حاکمیت‌اینین بوینونا دوشور، بلکه بوتون یونسکو‌ عضوی اولان اولکه‌لر اونون قورماقینی عهده‌لرینه آلمیشدیرلار. یونسکودا ثبت اولان مکان‌لار چوخلو وقت جنگل‌لردن، داغ‌لاردان، آبگیر‌لردن، صحرالاردان، بقعه یا ساختمان‌‌لاردان، مجموعه یا شهرلردن تشکیل تاپمیشدیرلار.